rejauldu/bengali-wikipedia huggingface dataset:
মেটেচাঁদি চড়ুইভরত (), বালুচাটা বা ধুলচাটা আলাউডিডি (Alaudidae) গোত্র বা পরিবারের অন্তর্গত ছোট আকৃতির মেঠো পাখি। সাধারণত নিরিবিলি বালুময় নদীতীর ও বিরান মাঠে ধীরপায়ে লাফিয়ে ও হেঁটে বেড়ায় এই পাখিরা। শুকনো ও ধুলাময় মাটিতে ঠোকর দিয়ে খাবার খায়। কর্ষিত জমি, শুকনো মুক্ত অঞ্চল, শিলাময় এলাকা এ পাখির প্রিয় আবাস। সাধারণত জোড়ায় জোড়ায় থাকে। শীতকালে বড় বড় দলে ঘুরে বেড়ায়।   বিস্তৃতি   ভারত, পাকিস্তান, নেপাল, বাংলাদেশ, শ্রীলঙ্কা মেটেচাঁদি চড়ুইভরতের মূল আবাসস্থল। প্রায় ২৯ লক্ষ ৭০ হাজার বর্গ কিলোমিটার এলাকা জুড়ে এদের আবাস।Ashy-crowned Sparrow-Lark, BirdLife International, মেটেচাঁদি চড়ুইভরত বিষয়ক পাতা।   বিবরণ  thumb|left|স্ত্রী মেটেচাঁদি চড়ুইভরত প্রাপ্তবয়স্ক পুরুষ ও স্ত্রী পাখির চেহারা ভিন্ন। পুরুষ পাখির পিঠ বালি-বাদামি, ডানার পালক কালচে, মাথার চাঁদি ও ঘাড়ের পেছন ধূসর। পুরুষ পাখির পেট ও বুক থেকে গলা আবধি গাঢ় কালো রঙের পালক থাকে। স্ত্রী পাখির এটি থাকে না। স্ত্রী পাখি অনেকটা স্ত্রী চড়ুইয়ের মত দেখতে। স্ত্রী পাখির পিঠ ও দেহতল লম্বা লম্বা দাগসহ পুরো বালি-বাদামি। মুখ ফিকে পাটকিলে। দেহ দৈর্ঘ্য ১৩ সেন্টিমিটার। ওজন ১৬ গ্রাম। মেটেচাঁদি চড়ুইভরত, সৌরভ মাহমুদ | তারিখ: ২০-১১-২০১১  মেটেচাঁদি চড়ুইভরতের একাধিক উপপ্রজাতি রয়েছে।   খাদ্যাভ্যাস   খাদ্যতালিকায় আছে বীজ, পিঁপড়া, গুবরে পোকা ও অন্যান্য পোকামাকড়।   প্রজনন  thumb|বাসা ও ডিম সারা বছরই এই পাখির প্রজনন মৌসুম। তবে স্থানভেদে প্রজননের নির্দিষ্ট মৌসুম দেখা যায়। প্রজনন মৌসুমে পুরুষ ভরত নেচে কুঁদে স্ত্রী পাখির মন জয় করার চেষ্টা চালায়। প্রাকৃতিক খোদলে ঘাস, পালক বিছিয়ে বাসা বানায়। দু-তিনটি বাদামী ছিটযুক্ত ডিম পাড়ে। স্ত্রী পুরুষ দুজনেই ডিমে তা দেয়। ১৩ থেকে ১৪ দিন পরে ডিম ফুটে বাচ্চা বের হয়। বাবা মা দুজনেই সন্তানের পরিচর্যা করে, তবে মা ভরত এসময় বেশি পরিচর্যা করে।   তথ্যসূত্র    বহিঃসংযোগ   The Internet Bird Collection, মেটেচাঁদি চড়ুইভরতের আরও ছবি ও ভিডিও।  বিষয়শ্রেণী:এশিয়ার পাখি বিষয়শ্রেণী:দক্ষিণ এশিয়ার পাখি বিষয়শ্রেণী:ভারতের পাখি বিষয়শ্রেণী:বাংলাদেশের পাখি বিষয়শ্রেণী:পাকিস্তানের পাখি বিষয়শ্রেণী:নেপালের পাখি বিষয়শ্রেণী:শ্রীলঙ্কার পাখি বিষয়শ্রেণী:আলাউডিডি বিষয়শ্রেণী:১৭৮৬-এ বর্ণিত পাখি
কল্যাণী এক্সপ্রেসওয়ে হল একটি , দুই-লেন বিশিষ্ট, টোল পথ। এই রাস্তাটি কলকাতা শহরের সঙ্গে নদিয়া জেলায় কলকাতার উপনগরী কল্যাণীর যোগসূত্র স্থাপন করেছে। কলকাতার উপকণ্ঠে উত্তর চব্বিশ পরগনা জেলার নিমতায় রাস্তাটি শুরু হয়ে কল্যাণী অবধি প্রসারিত হয়েছে। কলকাতা মেট্রোপলিটান ডেভেলপমেন্ট অথরিটি এই রাস্তাটি রক্ষণাবেক্ষণ ও নিয়ন্ত্রণ করে। এটিকে দুই লেনের রাস্তা থেকে চার লেনের রাস্তায় রূপান্তরিত করার পরিকল্পনা গৃহীত হয়েছে। হুগলি নদীর তীরে অবস্থিত সোদপুর, ব্যারাকপুর, নৈহাটি প্রভৃতি জনবহুল শহরের রাস্তার যানজট এড়াতে এই রাস্তাটি বাইপাস হিসেবে ব্যবহার করা হয়। কল্যাণী এক্সপ্রেসওয়ে শহরগুলির মধ্যে যাতায়াতের সময়কে গুরুত্বপূর্ণভাবে দুই ঘণ্টা থেকে এক ঘণ্টায় কমিয়ে এনেছে। সোদপুর, ব্যারাকপুর, বারাসত, মধ্যমগ্রাম, কাঁকিনাড়া, খড়দহ ও কাঁচড়াপাড়া্র সঙ্গে এই রাস্তাটির সংযোগ-রক্ষাকারী গুরুত্বপূর্ণ ফিডার রোডগুলি প্রসারিত। অন্যান্য ছোটো শহরগুলির সঙ্গেও বিভিন্ন রাস্তার মাধ্যমে এই রাস্তাটি যুক্ত। ১ ও ২ নং রাজ্য মহাসড়ক ও ৩৪ নং জাতীয় সড়ক আলাদা আলাদা স্থানে এই রাস্তার সঙ্গে যুক্ত হয়েছে। বাঁশবেড়িয়ার কাছে ৬ নং রাজ্য মহাসড়কের সঙ্গে কল্যাণী এক্সপ্রেসওয়ের একটি সম্প্রসারিত অংশ যুক্ত হয়েছে ঈশ্বর গুপ্ত সেতু মারফৎ।   তথ্যসূত্র   বিষয়শ্রেণী:ভারতের এক্সপ্রেসওয়ে বিষয়শ্রেণী:পশ্চিমবঙ্গের এক্সপ্রেসওয়ে বিষয়শ্রেণী:পশ্চিমবঙ্গের সড়ক
মক্রবপুর বাংলাদেশের কুমিল্লা জেলার অন্তর্গত নাঙ্গলকোট উপজেলার একটি ইউনিয়ন।   অবস্থান ও সীমানা  নাঙ্গলকোট উপজেলার উত্তর-মধ্যাংশে মক্রবপুর ইউনিয়নের অবস্থান। এ ইউনিয়নের উত্তরে পেড়িয়া ইউনিয়ন, পূর্বে রায়কোট ইউনিয়ন, দক্ষিণে নাঙ্গলকোট পৌরসভা এবং পশ্চিমে হেসাখাল ইউনিয়ন ও লাকসাম উপজেলার আজগরা ইউনিয়ন অবস্থিত।   প্রশাসনিক কাঠামো  মক্রবপুর ইউনিয়ন নাঙ্গলকোট উপজেলার আওতাধীন ৬নং ইউনিয়ন পরিষদ। এ ইউনিয়নের প্রশাসনিক কার্যক্রম নাঙ্গলকোট থানার আওতাধীন। এটি জাতীয় সংসদের ২৫৮নং নির্বাচনী এলাকা কুমিল্লা-১০ এর অংশ।   ইতিহাস  ২০০২ সালে তৎকালীন নাঙ্গলকোট ইউনিয়নের দক্ষিণ-পূর্বাংশ নিয়ে নাঙ্গলকোট পৌরসভা প্রতিষ্ঠিত হয়। ফলে নাঙ্গলকোট ইউনিয়নকে বিলুপ্ত করে পৌরসভার উত্তরের অংশ নিয়ে এই ৫ নং মক্রবপুর ইউনিয়ন এবং পশ্চিমের অংশ নিয়ে ১২ নং হেসাখাল ইউনিয়ন নামে দুইটি আলাদা ইউনিয়ন গঠন করা হয়।https://nangalkot.digitalpoura.org/unioncouncilinformation   ওয়ার্ড ভিত্তিক গ্রামসমূহ   পূর্ব ভাতড়া   বান্নগর   টুয়া  তুলাগাঁও   মক্রবপুর   মাইরাগাঁও   সাহেদাপুর   ভূলুয়াপাড়া   কনকইজ    শিক্ষা প্রতিষ্ঠান   মক্রবপুর বায়তুশ শরফ হাফিজিয়া জাব্বারিয়া এতিমখানা মাদ্রাসা   বালিয়াপুর আল কারীম মাদরাসা  মক্রবপুর ছাওতুল কোরআন ক্যাডেট মাদ্রাসা   যোগাযোগ ব্যবস্থা   নাঙ্গলকোট - লাকসাম সড়ক   মক্রবপুর - মাহিনী সড়ক   দায়েমছাতি - মক্রবপুর - পেরিয়া সড়ক   নাঙ্গলকোট - ভূলুয়াপাড়া - শ্রীফলিয়া সড়ক   ষ্টীল ব্রীজ মক্রবপুর - বাঙ্গড্ডা সড়ক   তুলাগাঁও - টুয়া বাজার হয়ে হেসাখাল বাজার সড়ক   খাল ও নদী  এই ইউনিয়নে কোনো নদী নেই। আর উল্লেখযোগ্য খালের মধ্যে রয়েছে ঘাঘরিয়া খাল। যা ইউনিয়নের দক্ষিণ সীমানা বরাবর যথাক্রমে কনকইজ, সাবিত্রা, সাহেদাপুর, বান্নগর, পূর্ব ভাতড়া গ্রামের পাশ দিয়ে প্রবাহিত হয়েছে।   হাট-বাজার    মক্রবপুর বাজার   টুয়া বাজার   ভূলুয়াপাড়া বাজার   উল্লেখযোগ্য ব্যক্তি  হাজী আব্দুল মান্নান, প্রকৌশলী, বিটিসিএল   জনপ্রতিনিধি   বর্তমান চেয়ারম্যান গোলাম মর্তুজা চোধুরী (মুকুল)    আরও দেখুন   নাঙ্গলকোট উপজেলা  নাঙ্গলকোট থানা  কুমিল্লা জেলা   তথ্যসূত্র    বহিঃসংযোগ   বিষয়শ্রেণী:নাঙ্গলকোট উপজেলার ইউনিয়ন
২০১০ ফিফা বিশ্বকাপের এইচ গ্রুপের খেলা অনুষ্ঠিত হবে ১৬ থেকে ২৫ জুন, ২০১০ পর্যন্ত। এই গ্রুপের প্রতিদ্বন্দীতাকারী দলগুলোর মধ্যে আছে বর্তমান উয়েফা ইউরো বিজয়ী স্পেন, সুইজারল্যান্ড, হন্ডুরাস, এবং চিলি।  স্পেন ও চিলি ১৯৫০ সালের বিশ্বকাপে একই গ্রুপে প্রতিদ্বন্দীতা করেছিলো। সেবার ঐ গ্রুপ থেকে একমাত্র স্পেন পরবর্তী পর্বে যাবার যোগ্যতা অর্জন করে। এছাড়া ১৯৬২ সালে চিলি ও সুইজারল্যান্ড একই গ্রুপে খেলেছিলো। ঐ বার বিশ্বকাপের স্বাগতিক দেশ ছিলো চিলি, এবং তারা বিশ্বকাপে কোয়ার্টার ফাইনাল পর্যন্ত যেতে সমর্থ হয়। ১৯৬৬ সালে সুইজারল্যান্ড ও স্পেন একই গ্রুপে খেললেও তাদের কেউই প্রথম রাউন্ডের গণ্ডি পেরোতে পারেনি। হন্ডুরাস ও চিলিও ১৯৮২-এর বিশ্বকাপে একই গ্রুপে প্রতিদ্বন্দীতা করে।  এই গ্রুপের চ্যাম্পিয়ন দল দ্বিতীয় পর্বে জি গ্রুপের রানার্স-আপ দলের মুখোমুখি হবে। অপর দিকে এই গ্রুপের রানার্স-আপ দল প্রতিদ্বন্দীতা করবে জি গ্রুপের চ্যাম্পিয়ন দলের সাথে। এই গ্রুপের পরিসংখ্যান টেবিল নিচে উল্লেখ করা হলো।     খেলাসমূহ  এই গ্রুপে মোট ছয়টি খেলা অনুষ্ঠিত হয়েছে। সেগুলো হলো:  হন্ডুরাস বনাম চিলি  স্পেন বনাম সুইজারল্যান্ড  চিলি বনাম সুইজারল্যান্ড  স্পেন বনাম হন্ডুরাস  চিলি বনাম স্পেন  সুইজারল্যান্ড বনাম হন্ডুরাস   (সকল সময় দক্ষিণ আফ্রিকার আঞ্চলিক সময় (ইউটিসি +২) অনুসারে দেওয়া হয়েছে।)  হন্ডুরাস বনাম চিলি   হন্ডুরাস:   18 Noel Valladares  23 Sergio Mendoza  2 Osman Chávez  3 Maynor Figueroa  21 Emilio Izaguirre  8 Wilson Palacios    20 Amado Guevara (c)     17 Edgar Álvarez  13 Roger Espinoza  7 Ramón Núñez     9 Carlos Pavón   বদলি খেলোয়াড়:  12 Georgie Welcome     6 Hendry Thomas     15 Walter Martínez   কোচ: Reinaldo Rueda 300pxচিলি:   1 Claudio Bravo (c)  4 Mauricio Isla  17 Gary Medel  3 Waldo Ponce  8 Arturo Vidal     6 Carlos Carmona    20 Rodrigo Millar     14 Matías Fernández     10 Jorge Valdivia     7 Alexis Sánchez  15 Jean Beausejourবদলি খেলোয়াড়:  18 Gonzalo Jara     5 Pablo Contreras     11 Mark González   কোচ: Marcelo Bielsa ম্যান অফ দ্য ম্যাচ: জন বুসেজুর (চিলি)  Assistant referees: Evarist Menkouande (Cameroon) Bechir Hassani (Tunisia) Fourth official: Yuichi Nishimura (Japan) Fifth official: Toru Sagara (Japan)   স্পেন বনাম সুইজারল্যান্ড   স্পেন:    ১  ইকার ক্যাসিয়াস (দ)   ১৫  সার্জিয়ো রামোস   ৫  কার্লেস পুইয়োল   ৩  জেরার্ড পিক   ১১  জোয়ান ক্যাপদেভিলা   ১৬  সার্জিয়ো বাসকেটস       ১৪  শাবি আলোনসো   ৮  শাবি   ২১  ডেভিড সিলভা      ৬  আন্দ্রেজ ইনিয়েস্তা      ৭  ডেভিড ভিলাবদলি খেলোয়াড়:   ৯  ফের্নান্দো তোরেস      ২২  জেসুস নাভাস      ১৮  পেদ্রো রড্রিগেজ   কোচ:  ভিসেন্টা দেল বস্কসুইজারল্যান্ড:    ১  Diego Benaglio     ২  Stephan Lichtsteiner   ৪  Philippe Senderos       ১৩  Stéphane Grichting     ১৭  Reto Ziegler     ৭  Tranquillo Barnetta   ৮  Gökhan Inler (c)   ৬  Benjamin Huggel   ১৬  Gelson Fernandes   ১৯  Eren Derdiyok   ১০  Blaise Nkufo বদলি খেলোয়াড়:   ৫  স্টিভ ভন বার্গেন      ১৫  Hakan Yakin       ২২  Mario Eggimann   কোচ: অটোমার হাইটজফিল্ড ম্যান অফ দ্য ম্যাচ:  গেলসন ফার্নান্দেজ (সুইজারল্যান্ড)   সহকারী রেফারি:  ড্যারেন কান (ইংল্যান্ড)  মাইক মুলারকি (ইংল্যান্ড)  চতুর্থ রেফারি:  মার্টিন হ্যান্সসন (সুইডেন)   চিলি বনাম সুইজারল্যান্ড    স্পেন বনাম হন্ডুরাস    চিলি বনাম স্পেন    সুইজারল্যান্ড বনাম হন্ডুরাস    পরিশিষ্ট    তথ্যসূত্র   বিষয়শ্রেণী:২০১০ ফিফা বিশ্বকাপ
প্রামানিক বংশের ইতিহাস এবং ঐতিহ্য  প্রামানিক বংশ একটি ঐতিহাসিক বংশ, যা বিশেষভাবে আইনি, প্রশাসনিক এবং বিচারিক ক্ষমতা দ্বারা পরিচিত ছিল। এদের মূল ভূমিকা ছিল সমাজে শৃঙ্খলা বজায় রাখা, ন্যায় প্রতিষ্ঠা করা এবং আইনি কাঠামো তৈরিতে সাহায্য করা। বংশটির সদস্যরা সাধারণত বিচারক, আইনজ্ঞ, প্রশাসক এবং সমাজের দায়িত্বশীল ব্যক্তি ছিলেন।  ঐতিহাসিক উত্থান:  প্রামানিক বংশের ইতিহাস মুঘল আমল এবং পরবর্তী সময় থেকে শুরু। তখন থেকেই তারা সমাজে গুরুত্বপূর্ণ ভূমিকা পালন করতে শুরু করে। অধিকাংশ প্রামানিক সদস্যরা গ্রামীণ প্রশাসন, জমিদারি ব্যবস্থা এবং আইনি কাঠামো তৈরির কাজে জড়িত ছিলেন। তারা স্থানীয় শাসক বা জমিদারদের সহায়তাকারী হিসেবে কাজ করতেন এবং গ্রামে বিচারের কর্তৃপক্ষ হিসেবে প্রতিষ্ঠিত ছিলেন।  প্রশাসনিক এবং আইনি ভূমিকা:  প্রামানিক বংশের সদস্যরা এক ধরনের আইনি কর্মকর্তা হিসেবে কাজ করতেন। তারা বিভিন্ন জেলা প্রশাসন, পুলিশি প্রশাসন এবং বিচারক হিসেবে দায়িত্ব পালন করতেন। তাঁদের প্রধান কাজ ছিল আইন বাস্তবায়ন এবং বিচার প্রদান। এছাড়া, তাঁরা বিভিন্ন নিগম বা শাসন ব্যবস্থা প্রতিষ্ঠা করার মাধ্যমে রাজ্য বা অঞ্চলের শৃঙ্খলা রক্ষা করতেন।  সমাজে মর্যাদা ও কর্তৃত্ব:  প্রামানিক বংশের সদস্যরা সমাজে উচ্চ মর্যাদার অধিকারী ছিলেন, এবং তাদের অধিকাংশই ধনী বা প্রভাবশালী জমিদার ছিলেন। তারা বিভিন্ন ধর্মীয় এবং বুদ্ধিজীবী অনুষ্ঠানে অংশ নিতেন এবং সামাজিক দৃষ্টিকোণ থেকেও তাদের মর্যাদা ছিল।  প্রামানিক বংশের বৈশিষ্ট্য:  1. আইনি দক্ষতা: প্রামানিক বংশের সদস্যরা সাধারণত আইনি শিক্ষায় দক্ষ ছিলেন এবং তারা আদালত পরিচালনা, আইনজীবী হিসেবে কাজ করতেন।  2. প্রশাসনিক দক্ষতা: গ্রাম বা জেলার শাসক হিসেবে তারা স্থানীয় প্রশাসন পরিচালনা করতেন।  3. বিচারিক ক্ষমতা: তারা গ্রাম আদালত বা স্থানীয় বিচার ব্যবস্থায় বিচারক হিসেবে কাজ করতেন।  4. সমাজের উন্নয়ন: তারা সামাজিক কর্মকাণ্ডে অংশ নিতেন এবং স্থানীয় সমাজের উন্নয়নে গুরুত্বপূর্ণ ভূমিকা পালন করতেন।  প্রামাণিক একটি বাঙালি পদবী যা বাঙালি হিন্দু এবং মুসলিম উভয় সম্প্রদায়ের মধ্যেই ব্যবহৃত হয়। এই নামের নামজাদা আশখাসদের মধ্যে রয়েছে:  তমিজউদ্দীন প্রামাণিক বীর বিক্রম (১৯৩১-১৯৭১), মুক্তিযোদ্ধা  মোহাম্মদ আজাদ আলী প্রামাণিক বীর প্রতীক, মুক্তিযোদ্ধা  মুহাম্মদ ইমাজ উদ্দিন প্রামাণিক (জন্ম ১৯৪১), বাংলাদেশী রাজনীতিবিদ  হাফিজুর রহমান প্রামাণিক, বাংলাদেশী রাজনীতিবিদ  এ.কে মহম্মদ মতিয়ার রহমান প্রামাণিক, বাংলাদেশী রাজনীতিবিদ  সামসুল আলম প্রামাণিক, বাংলাদেশী রাজনীতিবিদ  নিশীথ প্রামাণিক(জন্ম ১৯৮৬), ভারতীয় রাজনীতিবিদ  রাধিকা রঞ্জন প্রামাণিক (১৯৩২–২০২০), ভারতীয় রাজনীতিবিদ  সুধাময় প্রামাণিক (১৮৮৪-১৯৭৪), ভারতীয় সমাজকর্মী  বিষয়শ্রেণী:পদবিসমূহ বিষয়শ্রেণী:বাঙালি পদবি বিষয়শ্রেণী:বাঙালি মুসলিম পদবি
থাম্ব|মঙ্গোল শাসক আরঘুন এবং আবাকা ছিলেন বৌদ্ধ। রশিদ আল-দিন হামাদানির ১৪ শতকের সর্বজনীন ইতিহাস থেকে।  ইরানে বৌদ্ধধর্ম দ্বিতীয় শতাব্দীতে প্রচলন ঘটে, যখন পার্থিয়ান বৌদ্ধ ধর্মপ্রচারকরা, যেমন আন শিগাও এবং আন জুয়ান, চীনে বৌদ্ধ ধর্মের প্রসারে সক্রিয় ছিলেন। চীনা ভাষায় বৌদ্ধ সাহিত্যের প্রথম দিকের অনেক অনুবাদ পার্থিয় এবং বর্তমান ইরানের সাথে যুক্ত অন্যান্য রাজ্য থেকে পাওয়া গেছে।   ইতিহাস   প্রাক-ইসলামি ইরান  সাসানিদের শাসনামলে তাদের শাসন করা বিশাল ভূখণ্ডে বৌদ্ধরা নির্যাতিত হয়েছিল, কারণ সাসানিরা ২২৪ খ্রিস্টাব্দে জরাথুস্ট্রবাদকে এই অঞ্চলের রাষ্ট্রধর্ম করে তোলে এবং তারপরে মধ্য এশিয়ার যে অঞ্চলে এটি চর্চা করা হত সেখানে অনেক বৌদ্ধ স্থান পুড়িয়ে দেয়। আধুনিক সময়ের মধ্য এশিয়ার অন্তর্ভুক্ত পূর্ব সাসানি অঞ্চলে বেঁচে থাকা বৌদ্ধ স্থানগুলি পরে ৫ম শতাব্দীতে হোয়াইট হুনদের দ্বারা আক্রমণের স্বীকার হয়েছিল।   আরবদের বিজয় ও পতন  "আরব বিজয়ের কয়েক শতাব্দী পূর্বে, বৌদ্ধধর্ম পূর্ব ইরানি বিশ্বে ছড়িয়ে পড়েছিল। আফগানিস্তান, তুর্কমেনিস্তান, উজবেকিস্তান এবং তাজিকিস্তানের পাশাপাশি ইরানের মধ্যেও বৌদ্ধ স্থানগুলি পাওয়া গেছে।" আরব বিজয়ের ফলে পূর্ব ইরান এবং আফগানিস্তানে বৌদ্ধধর্মের চূড়ান্ত পতন ঘটে, যদিও বামিয়ান এবং হাদ্দার মতো কিছু স্থানে এটি ৮ম বা ৯ম শতাব্দী পর্যন্ত টিকে ছিল।   ইলখানত  হালাকু খানের অধীনে ইলখানাত ধর্মীয় বৈচিত্র্যের প্রতি সহনশীল থাকার সময় তিব্বতি বৌদ্ধধর্মের কাগ্যু স্কুল গ্রহণ করেন, যা বৌদ্ধধর্মকে ১২৯৫ সাল পর্যন্ত সাম্রাজ্যের সরকারি ধর্ম হিসেবে টিকে থাকতে সক্ষম করে তোলে। এই সময়কালে, রাজ্য জুড়ে বৌদ্ধ মন্দিরগুলি নির্মিত হয়েছিল। উপরন্তু, ছোট বৌদ্ধ সম্প্রদায়গুলি ইলখানাত রাজ্য জুড়ে বসতি স্থাপন করেছিল, মূলত কাশ্মীর এবং পূর্ব তুর্কিস্তান থেকে উদ্ভূত। পরবর্তীতে, ইলখানাতের শাসক গাজান, যিনি একজন নেস্টোরিয় খ্রিস্টান হিসাবে বেড়ে ওঠেন এবং যৌবনে বৌদ্ধ শিক্ষা লাভ করেন, ১২৯৫ খ্রিস্টাব্দে ইসলাম ধর্ম গ্রহণ করেন এবং ইসলামকে ইলখানাতের রাষ্ট্রধর্মে পরিণত করেন। তিনি বৌদ্ধধর্মের অনুশীলন নিষিদ্ধ করেছিলেন আর ভিক্ষুদের প্রতিবেশী বৌদ্ধ অঞ্চলে নির্বাসনে যেতে বাধ্য করেছিলেন।   সমসাময়িক  ২০০২ সালে, দক্ষিণ ইরানের ফর্স প্রদেশে ১৯টি গান্ধারন-শৈলীর বৌদ্ধমূর্তি আবিষ্কার করা হয়েছিল।  সাম্প্রতিক বছরগুলিতে, ইসলামি বিপ্লব-পরবর্তী সময়ের অংশ হিসাবে, ইরানে বিভিন্ন ধর্মের বিস্তৃত পুনরুত্থানের অংশ হিসাবে, বৌদ্ধ ধারণা এবং অনুশীলন ইরানিদের মধ্যে আগ্রহের উত্থান অনুভব করেছে। সোহরাব সেপেহরীর কিছু কবিতায় বৌদ্ধ প্রভাব দেখা যায়।   আরও দেখুন   ইরানে হিন্দুধর্ম  আফগানিস্তানে বৌদ্ধধর্ম   তথ্যসূত্র    </ref>   বহিঃসংযোগ     বিষয়শ্রেণী:দেশ অনুযায়ী বৌদ্ধধর্ম বিষয়শ্রেণী:ইরানে ধর্ম
পাটুয়াভাঙ্গা ইউনিয়ন বাংলদেশের ঢাকা বিভাগের কিশোরগঞ্জ জেলার পাকুন্দিয়া উপজেলার একটি ইউনিয়ন।   অবস্থান ও সীমানা    ইতিহাস    প্রশাসনিক এলাকা  গ্রাম সমূহ  সাটিয়াদী, হোসেন্দী, নয়াপাড়া, পরকান্দা, বামনকুনী, পবনখালী, মহিষবেড়, মহিষকান্দা, ভিটিপাড়া, বাগপাড়া, আউলিয়াপাড়া, চকদিগা, কলাদিয়া, মাছিমপুর, শিমুলিয়া, চন্তিপাড়া, কুমরী, পূর্ব কুমরী, রুপসা, মসূয়া, আহুতিয়া, জুনাইল, মাইজহাটি, বিশুহাটি, আদর্শপাড়া, পাঁচলগোটা, জড়িরপাড়, বন্দিগাহ, পাড়িয়াপাড়া।   আয়তন ও জনসংখ্যা  আয়তন:- ৯.৬১৭ বর্গমাইল / ৬১৫৫ একর। মৌজার সংখ্যা:- ১০টি গ্রামের সংখ্যা:-৩৪টি খানার সংখ্যা :-৭৩৯৩টি জনসংখ্যা:- ৩৩,৮৯২ জন।(পুরুষ-১৬৩৭৪জন ; মহিলা-১৭৫১৮জন) {২০১২ তথ্য অনুযায়ী}   শিক্ষা  শিক্ষার হার :  শিক্ষা প্রতিষ্ঠান   সরকারি প্রাথমিক বিদ্যালয়ের সংখ্যা ১৭টি।  মাদ্রাসার সংখ্যা ৫টি।  এতিমখানা ২টি।  উচ্চ বিদ্যালয় ৩টি।  উচ্চ মাধ্যমিক বিদ্যালয় ১টি।  বেসরকারি প্রথমিক বিদ্যালয় ৮টি   উল্লেখযোগ্য ব্যক্তিত্ব    সোহরাব উদ্দিন, রাজনীতিবিদ, সাবেক সংসদ সদস্য (কিশোরগঞ্জ-২)   জনপ্রতিনিধি  {| class="wikitable" |+চেয়ারম্যানগণের তালিকা !ক্রমিক !নাম !মেয়াদ |- |০১ |মো: আলী আকবর |১৯৭২-১৯৭৬ পর্যন্ত |- |০২ |আঃবাতেন ভুইঁয়া |১৯৭৭-১৯৮১পর্যন্ত |- |০৩ |মো:আলী আকবর |১৯৮২-১৯৮৬ পর্যন্ত |- |০৪ |মো:বাতেন ভুইঁয়া |১৯৮৭- |- |০৫ |মোছা:জিবন্নাহার |১৯৮৭-১৯৯১ পর্যন্ত |- |০৬ |মো: নূর মামূদ(২) |১৯৯২-২০০৩ পর্যন্ত |- |০৭ |মো: সাহাব উদ্দিন |২০০৩-২০১১ পর্যন্ত |- |০৮ |মো:জালাল উদ্দিন বাচ্চু |২০১১-২০১৬ পর্যন্ত |- |০৯ |মো: সাহাব উদ্দিন |২০১৬-২০২১ পর্যন্ত |- |১০ | | |-   আরও দেখুন    ঢাকা বিভাগ  কিশোরগঞ্জ জেলা   তথ্যসূত্র   বিষয়শ্রেণী:পাকুন্দিয়া উপজেলার ইউনিয়ন
শাহর্জাদ বা শেহেরজাদ ফরহাদ হচ্ছে একটি ইরানি ঐতিহাসিক ধারাবাহিক নাটক  । ১৯৫৩ সালে ইরানে সংঘটিত একটি যুদ্ধের সময়কে ধারাবাহিকটির গল্পের সময় হিসেবে ঠিক করা হয়েছিল  । জনপ্রিয়তার কারণে এর আরবি, উর্দু, ফরাসি, স্পেনীয়, রুশ ও বাংলা ভাষার সংস্করণ তৈরি করা হয় । এসএ টিভিতে এর বাংলা সংস্করণ শেহেরজাদ ফরহাদ প্রচারিত হয় ।  আরও দেখুন ইউসুফ জুলেখা (টিভি ধারাবাহিক)   তথ্যসূত্র   বিষয়শ্রেণী:ইরানি টেলিভিশন ধারাবাহিক
বাংলা সালতানাত-জৌনপুর সালতানাত যুদ্ধ ভারতীয় উপমহাদেশের শাহী বাংলা এবং জৌনপুর সালতানাত  একটি দ্বন্দ্ব ছিল। এই দ্বন্দ্বটি তৈমুরি সাম্রাজ্য এবং মিং সাম্রাজ্যের কূটনৈতিক চাপের পর এই দ্বন্দ্বের সমাপ্তি ঘটে।   পটভূমি   জৌনপুর সালতানাত রাজা গণেশের শাসনকে চ্যালেঞ্জ করে, যিনি ইলিয়াস শাহী রাজবংশকে উৎখাত করার পর বাংলার সিংহাসন দখল করেন। এর ফলে রাজা গণেশকে পরে অপসারণ করা হয়। কিন্তু তার পুত্র পরে সিংহাসন গ্রহণ করেন এবং ইসলাম ধর্ম গ্রহণ করেন।   সংঘাত  জৌনপুরের ইব্রাহিম শাহ জালালউদ্দিন মুহাম্মদ শাহের অধীনে বাংলার সালতানাত আক্রমণ অব্যাহত রাখেন।   বৈদেশিক মধ্যস্থতা  শাহরুখ মির্জার আদালতে একজন কূটনীতিবিদ রেকর্ড করেন যে বাংলার সুলতানের অনুরোধে হেরাত-জৌনপুর সংঘাতের সময় হেরাতের তৈমুরি শাসক হস্তক্ষেপ করেন। এই রেকর্ডে শাহরুখ মির্জার কথা বলা হয়েছে "জৌনপুরের শাসককে বাংলার রাজাকে আক্রমণ করা থেকে বিরত থাকতে, অথবা তার নিজের উপর এর প্রভাব নিয়ে চিন্তার জন্যে।  যার কাছে জৌনপুর শাসকের আনুগত্য ছিল, এবং বাংলার উপর তার আক্রমণ থেকে বিরত ছিল। মিং চীন থেকে প্রাপ্ত রেকর্ডস থেকে জানা যায় যে ইয়ংকল সম্রাটও তার পেকিং কোর্টে বাঙালি রাষ্ট্রদূত এই বিরোধের অভিযোগের পরে জৌনপুর ও বাংলার মধ্যে মধ্যস্থতা করেছিলেন।   পরিণতি  এই দ্বন্দ্বের ফলে বঙ্গ ও জৌনপুরের মধ্যে শান্তি প্রতিষ্ঠিত হয়েছিল।   আরো দেখুন    জৌনপুর-ভোজপুর যুদ্ধ   তথ্যসূত্র   বিষয়শ্রেণী:তৈমুরি সাম্রাজ্য বিষয়শ্রেণী:বাংলা সালতানাতের সামরিক ইতিহাস বিষয়শ্রেণী:১৪১৫-এর সশস্ত্র সংঘাত বিষয়শ্রেণী:১৪১৬-এর সশস্ত্র সংঘাত বিষয়শ্রেণী:১৪১৭-এর সশস্ত্র সংঘাত বিষয়শ্রেণী:১৪১৮-এর সশস্ত্র সংঘাত বিষয়শ্রেণী:১৪১৯-এর সশস্ত্র সংঘাত বিষয়শ্রেণী:১৪২০-এর সশস্ত্র সংঘাত বিষয়শ্রেণী:চীনের বৈদেশিক সম্পর্কের ইতিহাস
হেমনগর শশীমুখী উচ্চ বিদ্যালয় টাংগাইল জেলার গোপালপুর উপজেলার হেমনগর ইউনিয়নের হেমনগর রাজবাড়ীর পাশেই অবস্থিত একটি উচ্চ বিদ্যালয়।    ইতিহাস  হেমচন্দ্র চৌধুরী ১৯০০ সালে  হেমনগরে বিমাতার নামে ২০ একর জমির উপর প্রতিষ্ঠা করেন ইংলিশ মিডিয়াম শশীমুখী উচ্চ বিদ্যালয়। সেটাই আজকের হেমনগর শশীমুখী উচ্চ বিদ্যালয় -কাউছার আহম্মেদ।     তথ্যসূত্র  বিষয়শ্রেণী:টাঙ্গাইল জেলার বিদ্যালয় বিষয়শ্রেণী:টাঙ্গাইল জেলার শিক্ষাপ্রতিষ্ঠান বিষয়শ্রেণী:১৯০০-এ ব্রিটিশ ভারতে প্রতিষ্ঠিত
রেথিকা শ্রীনিবাস হলেন একটি ভারতীয় চলচ্চিত্র এবং টেলিভিশন অভিনেত্রী যিনি তামিল চলচ্চিত্র জগতে আবির্ভূত হয়েছেন।    পেশা  রেথিকা যুক্তরাজ্যের মিডিয়া স্টাডিতে স্নাতকোত্তর ডিগ্রি অর্জনের আগে এসআরএম বিশ্ববিদ্যালয় থেকে ইলেকট্রনিক ইঞ্জিনিয়ারিংয়ের একটি ডিগ্রি অর্জন করেন। পরবর্তীকালে তিনি তার নিজস্ব মিডিয়া সংস্থা আইস ব্রেকার্স শুরু করেছিলেন যা দুবাইতে শোন পরিচালনা করতে সহায়তা করেছিল এবং বেশ কয়েকটি বিজ্ঞাপন চলচ্চিত্রের মডেল হিসাবেও কাজ করল।  টিভিসির সাথে একটি বিজ্ঞাপনেরজন্য  অডিশন দেওয়ার সময়, তিনি পরিচালক বালাজি সাক্তিভিলের সাথে সাক্ষাৎ  করেছিলেন, যিনি তার পরবর্তী উদ্যোগের জন্য অভিনেত্রীর কাস্টিং করছিলেন। পরিচালকের নাটক চলচ্চিত্র ওয়াজক্কু এন্নে ১৮/৯ (২০১২)-র এক অহংকারী, তরুণ মা হিসাবে অভিনয়ের জন্য রেথিকা  সমালোচকদের প্রশংসা অর্জন করেছিলেন। আরো চলচ্চিত্রের অফার পাওয়ার পর, তিনি ব্র্যান্ড পরামর্শদাতা হিসাবে তার চাকরি থেকে বিশ্রাম নেন এবং অভিনয়ের উদ্যোগে মনোনিবেশ করেন।   এর পর থেকে তিনি বিরিয়ানি (২০১৩) এবং মাসু ইঞ্জিরা মাসিলামণি (২০১৫) সহ বহু ছবিতে কাজ করেছেন    ফিল্মোগ্রাফি    ফিল্মস  বছর ফিল্ম ভূমিকা ২০১১ দেভা থিরুমাগল বশিয়ামের স্ত্রী ২০১২ ভজক্কু এন্ন ১৮/৯ জয়লক্ষ্মী ২০১২ অ্যারোহনম ২০১৩ থিয়্যা ভেলাই সেয়িয়ানুম কুমারু মানবসম্পদ ব্যবস্থাপক ২০১৩ বিরিয়ানি রাধিকা বারাধারাজন ২০১৪ নিমিরন্ধু নীল সাথিয়ানু সাবিত্রী ২০১৪ রা অজয়ের বোন ২০১৫ জানদা পাই কপিরাজু (তেলুগু) সাথিয়ানু সাবিত্রী ২০১৫ মাসু ইঞ্জিরা মাসিলামণি পদ্ম ২০১৭ কাভান প্রতিভা অনুষ্ঠানের বিচারক ২০১৭ সারাভানান ইরুক্কা বেয়ামেন ফাতেমার মা ২০১৭ আয়রথিল ইরুভর ২০১৮ মান্নার বাঘাইয়ারা করুণাকরণের স্ত্রী ২০১৮ টিক টিক টিক লে. জেনারেল টি. রিথিকা ২০১৯ সীতা সীতার মা   ওয়েব সিরিজ  বছর সিরিজ ভূমিকা ভাষা মন্তব্য ২০২০ থানথু ভিটেন এন্নাই ভানুমতি তামিল জি৫ আসল সিরিজ   টেলিভিশন    চিন্না মাপলি পেরিয়া মাপলি (টেলিসিরিয়াল টি দোরাইরাজ পরিচালিত এস ভে শেখরের সঙ্গে যুগ্ম)  কাতুলা মাঝাই (এস ভে শেখরের একই নামের মঞ্চ নাটকের টিভি অভিযোজন)   তথ্যসূত্র    বহিঃসংযোগ      বিষয়শ্রেণী:১৯৭৩-এ জন্ম বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:চেন্নাইয়ের অভিনেত্রী বিষয়শ্রেণী:তামিল চলচ্চিত্র অভিনেত্রী বিষয়শ্রেণী:জীবিত ব্যক্তি
দিয়াড়া রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে দিয়াড়ায় অবস্থিত।   ইতিহাস  ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল।  ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা দিয়াড়া রেলওয়ে স্টেশনটিরও বৈদ্যুতীকরণ করা হয়।   তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:১৮৮৫-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:১৮৮৫-এ ভারতে চালু রেলওয়ে স্টেশন
মেগান মোইরা ল্যানিং (জন্ম: ২৫ মার্চ, ১৯৯২) সিঙ্গাপুরে জন্মগ্রহণকারী অস্ট্রেলীয় প্রমিলা ক্রিকেটার। বর্তমানে তিনি অস্ট্রেলিয়া জাতীয় মহিলা ক্রিকেট দলের সদস্য হিসেবে আন্তর্জাতিক ক্রিকেটে অধিনায়কের দায়িত্ব পালন করছেন। মূলতঃ উদ্বোধনী ব্যাটারের ভূমিকায় অবতীর্ণ মেগ ল্যানিং জাতীয় দলের পাশাপাশি ভিক্টোরিয়ান স্পিরিটে খেলছেন।   খেলোয়াড়ী জীবন  ৩০ ডিসেম্বর, ২০১০ তারিখে ল্যানিংয়ের টুয়েন্টি২০ আন্তর্জাতিকে অভিষেক ঘটে। রোজ বোলে অনুষ্ঠিত প্রতিযোগিতায় নিউজিল্যান্ডের বিপক্ষে ১০ রান করলেও তার দল ৪ উইকেটে জয়লাভ করে। এরপর ৫ জানুয়ারি, ২০১১ তারিখে ওয়াকা গ্রাউন্ডে ইংল্যান্ডের বিপক্ষে একদিনের আন্তর্জাতিকে অভিষিক্ত হন তিনি। ব্যাটিং উদ্বোধন করতে নেমে ২০ রান করে কট আউট হন। এর দুইদিন পর দ্বিতীয় আন্তর্জাতিকে একই দলের বিপক্ষে তার অভিষেক সেঞ্চুরির সন্ধান পান। ১৪৮ বলে ৮ চার ও ১ ছক্কায় গড় ১০৩ রানের অপরাজিত ব্যক্তিগত ইনিংস সংগ্রহের মাধ্যমে নিজ দেশের পক্ষে নারী-পুরুষ উভয়স্তরের ক্রিকেটেই সর্বকনিষ্ঠ শতকধারী হন ল্যানিং। এ সময় তার বয়স ছিল মাত্র ১৮ বছর ২৮৮ দিন যা রিকি পন্টিংয়ের ২১ বছর ২১ দিনের রেকর্ড ভেঙ্গে যায়।  অস্ট্রেলীয় মহিলা ক্রিকেট দলের নিয়মিত সদস্য ল্যানিং ভারতের বিপক্ষেও সেঞ্চুরি হাঁকিয়েছেন। ১৪ মার্চ, ২০১২ তারিখে মুম্বইয়ের ওয়াংখেড়ে স্টেডিয়ামে অনুষ্ঠিত ওডিআইয়ে ১০৪ বলে ১২৮ রান সংগ্রহ করেন। এরফলে তার দল ২২১ রানের ব্যবধানে জয়লাভ করেছিল। ২০১২ সালের আইসিসি মহিলা বিশ্ব টুয়েন্টি২০ প্রতিযোগিতায় তিনি টিম অব দ্য টুর্নামেন্ট মনোনীত হন। প্রতিযোগিতায় তিনি তৃতীয় সর্বোচ্চ রান সংগ্রহকারী ছিলেন। তিনিই প্রথম মহিলা ক্রিকেটার, যিনি ধারাবাহিকভাবে পাঁচটি ইনিংসে ৩০ বা ততোধিক রান সংগ্রহেনর অধিকারী হন। চূড়ান্ত খেলায় তিনি ২৪ বলে ২৫ রান করেন। এরফলে তার দল ৪ রানের ব্যবধানে ইংল্যান্ডকে পরাভূত করে শিরোপা লাভ করেছিল।   কীর্তিগাঁথা  ২৭ মার্চ, ২০১৪ তারিখে আয়ারল্যান্ড মহিলা ক্রিকেট দলের বিপক্ষে ৬৫ বলে ১২৬ রান সংগ্রহ করেন। ২০১৪ সালের আইসিসি মহিলা বিশ্ব টুয়েন্টি২০ প্রতিযোগিতার গ্রুপ-পর্বে অনুষ্ঠিত এ খেলায় তিনি তার ব্যক্তিগত সেরা ক্রীড়ানৈপুণ্য প্রদর্শন করেন। ৬ এপ্রিল, ২০১৪ তারিখ পর্যন্ত তার এ সেঞ্চুরিটি মহিলাদের আন্তর্জাতিকে সেরা ব্যক্তিগত ইনিংস। পাশাপাশি টুয়েন্টি২০ আন্তর্জাতিকে পুরুষ-মহিলা উভয় স্তরের ক্রিকেটে দ্বিতীয় সর্বোচ্চ রান। তার নেতৃত্বে অস্ট্রেলিয়া দল প্রতিপক্ষ ইংল্যান্ড ক্রিকেট দলকে ৬ উইকেটে পরাজিত করে তৃতীয়বারের মতো আইসিসি বিশ্ব মহিলা টুয়েন্টি২০ প্রতিযোগিতায় শিরোপা লাভ করে।   তথ্যসূত্র    আরও দেখুন   বেলিন্ডা ক্লার্ক  অ্যালান বর্ডার পদক  অস্ট্রেলিয়া জাতীয় মহিলা ক্রিকেট দল  ২০১৬ আইসিসি মহিলা বিশ্ব টুয়েন্টি২০   বহিঃসংযোগ          বিষয়শ্রেণী:অস্ট্রেলীয় নারী ক্রিকেটার বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:সিঙ্গাপুরের ক্রিকেটার বিষয়শ্রেণী:অস্ট্রেলিয়ার নারী একদিনের আন্তর্জাতিক ক্রিকেটার বিষয়শ্রেণী:অস্ট্রেলিয়ার নারী টুয়েন্টি২০ আন্তর্জাতিক ক্রিকেটার বিষয়শ্রেণী:২০২২ কমনওয়েলথ গেমসের ক্রিকেটার বিষয়শ্রেণী:মেলবোর্ন স্টার্সের (ডব্লিউবিবিএল) ক্রিকেটার বিষয়শ্রেণী:মেলবোর্ন থেকে আগত ক্রিকেটার বিষয়শ্রেণী:ভিক্টোরিয়ার (রাজ্য) নারী ক্রীড়াবিদ বিষয়শ্রেণী:ভিক্টোরিয়ান স্পিরিটের ক্রিকেটার বিষয়শ্রেণী:অস্ট্রেলিয়ার টেস্ট ক্রিকেট অধিনায়ক বিষয়শ্রেণী:পার্থ স্কর্চার্সের (ডব্লিউবিবিএল) ক্রিকেটার বিষয়শ্রেণী:অস্ট্রেলিয়ার নারী টেস্ট ক্রিকেটার বিষয়শ্রেণী:মেম্বার্স অব দি অর্ডার অব অস্ট্রেলিয়া বিষয়শ্রেণী:কমনওয়েলথ গেমসে স্বর্ণপদক বিজয়ী অস্ট্রেলীয় বিষয়শ্রেণী:কমনওয়েলথ গেমসের ক্রিকেটে পদক বিজয়ী